Dragi učenici 6-ih razreda, sve vas srdačno pozdravljam u nadi da ste dobro koliko nam to situacija dozvoljava

Hvala svima koji su mi poslali likovne zadatke odrađene, a oni koji još nisu stignu iste poslati i tijekom idućega tjedna. Produžila sam vam rok jer znam koliko vam je bilo teško sve ovo poloviti i riješiti sve zadaće, a smatram da bi vam Likovna kultura trebala doći kao osvježenje i razonoda.

Naš idući rad zamislila sam kao svojevrsno ponavljanje svega do sada naučenoga na satovima Likovne kulture, a u želji da vama koristi kao opuštanje i potakne kreativnost koju sada trebamo više no prije kada nam je bilo sve dostupno (mislim i na lik. materijale).

LIKOVNA KULTURA 6. RAZRED

PONAVLJANJE: BOJA, SLIKARSKE TEKSTURE I FAKTURE,

 SIMBOLIČKA I ASOCIJAIVNA ULOGA BOJE

ODGOJNO – OBRAZOVNI ISHOD: Izraziti svoje ideje i doživljaje koristeći izražajnost boje , različitim slikarskim rukopisom i asocijativnom ulogom boje

ŠTO TI JE POTREBNO ZA DANAŠNJI RAD ?

-papir za skicu

-olovka, ali samo na papiru za skicu

-papir za slikanje (može neki karton)

-tempere

-kistovi, kartončići, špahtle

-spužvica (malena kojom peremo posuđe), danas vam može poslužiti za nanošenje boje i tupkanje

-vilica (može i plastična) kojom ćete moći po nesenoj boji vući različite tragove crta …

UVOD U ZADATAK:

Ugodno se smjesti, zažmiri, zamisli da ležiš na livadi oko tebe ničega osim čiste prirode. Osluškuješ ptice, cvrkut ptica, puše povjetarac, baš ti je ugodno …u daljini su možda stabla, , raznolikih boja cvjetići, Sunce te grije, osjećaš toplinu ili hladnoću…nebo je daleko, visoko, plavo, žuto ….bijeli oblaci putuju lijevo-desno, a ti i dalje ležiš i uživaš na zelenoj, plavoj… travi i osluškuješ zvukove iz daljine!

ZADATAK

- olovkom na papiru za skicu, skiciraj zamišljenu livadu….

-na papir ili karton na kojemu ćeš stvarati žutom bojom (kao običo), rasporedi elemente koje si zabilježio u skici

-prepusti se stvaranju

-uživaj u različitim nanošenjima boje, različitim pomagalima kako bi dočarao neobičnu livadu (kartončićima, četkicama spužvicama….)

-sliku stvaraj BOJOM, nesputano mrljama , plohama , crtama, točkama….

UŽIVAJ I POKUŠAJ BOJOM I POTEZIMA OPISATI KAKO SE OSJEĆAŠ !!!! NEMOJ SE OPTEREČIVATI DA LI ĆE U TVOM DANAŠNJEM RADU I OSTALI PREPOZNATI CVJETNU LIVADU…TO JE TVOJA LIVADA !!!! UŽIVAJ!!!!

RADOVE OČEKUJEM DO 10. travnja

Vaša prof. Ruža Barbarić Librić